પાટણ જિલ્લા પોલીસ વડા અશ્વિન જી. ચૌહાણ બચાવ કરતાં કહે છે, ‘પોલીસ બંદોબસ્ત પૂરતો હતો. ફાયર ફાઇટરો, એમ્બ્યુલન્સ સાથે અરજદારોને ઓળખતા માણસો અને કેટલાક ધાબળા પણ અમે તૈયાર રાખ્યા હતા. જેથી જો આગજન્ય બનાવ બની જાય તો અરજદારને બચાવી શકાય. બંને લોકો રિક્ષામાં આવ્યા કે તરત તેમનું ચેકિંગ પણ કરાયેલું.’ અહીં ફરીથી પાછો એ જ સવાલ થાય કે, જો પોલીસે ચેકિંગ કરેલું તો પછી અરજદારો પાસેથી કેરોસીન ક્યાંથી આવ્યું? અને પોલીસ બંદોબસ્ત પૂરતો હતો તો ભાનુભાઈ કેવી રીતે આત્મવિલોપન કરવામાં સફળ થયા?